CELEX: 32021D0176
Language: sk
Date: 2021-02-05 00:00:00
Title: Rozhodnutie Rady (EÚ) 2021/176 z 5. februára 2021, o uzavretí zmien Dohody o spolupráci pri vysporiadavaní sa so znečisťovaním Severného mora ropou a inými škodlivými látkami (Bonnská dohoda), pokiaľ ide o rozšírenie rozsahu pôsobnosti uvedenej dohody a pristúpenie Španielskeho kráľovstva k uvedenej dohode

16.2.2021   
               
               
                  SK
               
               
                  Úradný vestník Európskej únie
               
               
                  L 54/1
               
            
         ROZHODNUTIE RADY (EÚ) 2021/176
         z 5. februára 2021,
         o uzavretí zmien Dohody o spolupráci pri vysporiadavaní sa so znečisťovaním Severného mora ropou a inými škodlivými látkami (Bonnská dohoda), pokiaľ ide o rozšírenie rozsahu pôsobnosti uvedenej dohody a pristúpenie Španielskeho kráľovstva k uvedenej dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 a článok 196 ods. 2 v spojení s jej článkom 218 ods. 6 písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Dohodu o spolupráci pri vysporiadavaní sa so znečisťovaním Severného mora ropou a inými škodlivými látkami (ďalej len „Bonnská dohoda“) (2) uzavrelo Európske hospodárske spoločenstvo rozhodnutím Rady 84/358/EHS (3), pričom dohoda nadobudla platnosť 1. septembra 1989. Bonnská dohoda bola zmenená v roku 1989. Uvedené zmeny boli schválené rozhodnutím Rady 93/540/EHS (4) a nadobudli platnosť 1. apríla 1994.
                  
               
                     (2)
                  
                  
                     Rozhodnutím Rady zo 7. októbra 2019 Rada poverila Komisiu, aby v mene Únie viedla rokovania o zmenách vecnej a geografickej pôsobnosti Bonnskej dohody.
                  
               
                     (3)
                  
                  
                     V súlade s článkom 16 ods. 1 Bonnskej dohody zmluvné strany zvážili návrh na zmenu zameranú na rozšírenie rozsahu pôsobnosti Bonnskej dohody s cieľom zlepšiť spoluprácu v oblasti dozoru, pokiaľ ide o požiadavky uvedené v prílohe VI k Medzinárodnému dohovoru o zabránení znečisťovaniu z lodí podpísanému v Londýne 2. novembra 1973, v znení protokolu zo 17. februára 1978 (ďalej len „dohovor MARPOL“). Zmluvné strany okrem toho zvážili aj zmeny Bonnskej dohody a prílohy k nej v dôsledku pristúpenia Španielska k uvedenej dohode podľa jej článku 20.
                  
               
                     (4)
                  
                  
                     Komisia v súlade s rozhodnutím Rady zo 7. októbra 2019 prerokovala uvedené zmeny Bonnskej dohody, ktoré boli jednomyseľným hlasovaním prijaté dvomi rozhodnutiami na tridsiatom prvom zasadnutí zmluvných strán Bonnskej dohody, ktoré sa konalo v Bonne od 9. do 11. októbra 2019.
                  
               
                     (5)
                  
                  
                     Uvedené zmeny Bonnskej dohody by sa mali schváliť v mene Európskej únie,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľujú zmeny Dohody o spolupráci pri vysporiadavaní sa so znečisťovaním Severného mora ropou a inými škodlivými látkami (ďalej len „Bonnská dohoda“), pokiaľ ide o rozšírenie rozsahu pôsobnosti Bonnskej dohody a pristúpenie Španielskeho kráľovstva k Bonnskej dohode, ktoré boli prijaté zmluvnými stranami na ich tridsiatom prvom zasadnutí v Bonne, ktoré sa konalo od 9. do 11. októbra 2019 (5).
         
         
            Článok 2
            Predseda Rady určí osobu(-y) splnomocnenú(-é) vykonať v mene Únie oznámenie podľa článku 16 Bonnskej dohody (6).
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 5. februára 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Súhlas z 19. januára 2021.
         
            (2)  Ú. v. ES L 188, 16.7.1984, s. 9.
         
            (3)  Rozhodnutie Rady 84/358/EHS z 28. júna 1984 týkajúce sa uzatvorenia Dohody o spolupráci pri vysporiadavaní sa so znečisťovaním Severného mora ropou a inými škodlivými látkami (Ú. v. ES L 188, 16.7.1984, s. 7).
         
            (4)  Rozhodnutie Rady 93/540/EHS z 18. októbra 1993, ktorým sa schvaľujú určité zmeny a doplnenia k Dohode o spolupráci zaoberajúcej sa znečisťovaním Severného mora ropou a inými škodlivými látkami (Bonnská dohoda) (Ú. v. ES L 263, 22.10.1993, s. 51).
         
            (5)  Znenia rozhodnutí o zmenách Bonnskej dohody sú uverejnené v tomto úradnom vestníku, s. 3 a s. 6
         
            (6)  Dátum nadobudnutia platnosti zmien Bonnskej dohody uverejní Generálny sekretariát Rady v Úradnom vestníku Európskej únie.